**DIRECȚIA URBANISM**

**ARHITECT ȘEF**

## Nr. înreg. 470/09.01.2025

**RAPORT DE SPECIALITATE**

**privind aprobarea Planului Urbanistic de Detaliu ,,Zonă de locuință** **str. Armata Română, nr.57A”, Municipiul Sfântu Gheorghe**

Inițiatorul documentației de urbanism este dna. Bogyor Judit proprietara terenului situat în intravilanul municipiului Sfântu Gheorghe, înscris în CF nr.40475 Municipiul Sfântu Gheorghe sub nr.cad: 40475, având acces direct din strada Armata Română.

Proiectul detaliază amplasarea în parcelă a unei case de locuit în relație cu parcelele învecinate.

Planul urbanistic de detaliu, proiect nr. 304/2024, elaborat de B.I.A.Florea Stela, șef proiect –arh. Florea Stela, reglementează retragerile față de limitele laterale și posterioare ale parcelei, procentul de ocupare a terenului, accesul auto și pietonal, conformarea arhitectural-volumetrică în raport cu funcțiunea zonei și cu identitatea arhitecturală a acesteia, modul de ocupare a terenului și stabilirea zonei edificabile.

Documentația PUD **,,**Zonă de locuință str. Armata Română, nr.57A”, municipiul Sfântu Gheorghe a fost avizată de comisia CTATU în ședința din data de 21.06.2024.

Documentația a fost elaborată în conformitate cu:

* Legea nr.350/2001 privind amenajarea teritoriului și urbanismul, cu toate modificările și completările ulterioare;
* Hotărârea Guvernului nr. 525/1996 privind aprobarea Regulamentului general de urbanism;
* Ordinul 233/2016 pentru aprobarera Normelor metodologice de aplicare a Legii nr. 350/2001 privind amenajarea teritoriului și urbanismul și de elaborare și de actualizare a documentațiilor de urbanism.

Activitățile privind informarea și consultarea populației s-au desfășurat conform Ordinului nr 2071/30.12.2010 pentru aprobarea metodologiei de informare și consultare a publicului cu privire la elaborarea sau revizuirea planurilor de amenajare a teritoriului și urbanism și este întocmit Raportul informării și consultării publicului (37200/02.07.2024), anexat documentației.

Având în vedere cele arătate anterior și prevederile art.48 și ale art.56 alin. (6) și (7) din Legea 350/2001 privind amenajarea teritoriului și urbanismul, cu toate modificările și completările ulterioare, propun aprobarea Planului Urbanistic de Detaliu în forma inițiată.

ARHITECT ȘEF,

Berszan Ruxandra Carmen